钦定古今图书集成/明伦汇编/氏族典/第304卷 > 《廖用贤尚友录》 > 郎简
## 钦定古今图书集成/明伦汇编/氏族典/第304卷 > 《廖用贤尚友录》 > 郎简

按《宋史郎简传》：“简字叔廉，杭州临安人。幼孤贫，进士
及第，补试秘书省校书郎，知宁国县，徙福清令，调随
州推官。及引对，真宗曰：‘简历官无过，而无一人荐，是
必恬于进者’。特改秘书监，著作佐郎，知分宜县，徙知
窦州，又徙藤州。兴学养士，一变其俗。通判海州，提点
利州路刑狱。官罢，知泉州，累迁尚书度支员外郎，广”
南东路转运使，擢秘书少监、知广州。入判大理寺，出
知越州。复归判尚书刑部，出知江宁府。历右谏议大
夫、给事中、知扬州，徙明州，以尚书工部侍郎致仕。祀
明堂，迁刑部，卒。简性和易，喜宾客，即钱塘城北治园
庐，自号“武林居士。”